เตือนประชาชนทุกภาคระวังสภาพอากาศแปรปรวน เนื่องจากเข้าสู่ช่วงเปลี่ยนผ่านจากฤดูร้อนเข้าสู่ฤดูฝน
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยา กล่าวถึงสภาพอากาศในช่วงต้นสัปดาห์ ภาคตะวันออกเฉียงเหนือ ภาคกลาง ภาคตะวันออก รวมถึงกรุงเทพฯและปริมณฑล โดยเฉพาะในพื้นที่ภาคเหนือ มีอากาศร้อนถึงร้อนจัด มีอุณหภูมิเฉลี่ยอยู่ที่ 40 องศาเซลเซียส และมีฝนฟ้าคะนองร้อยละ 10-20 ของพื้นที่ ส่วนภาคใต้ มีฝนตกร้อยละ 20-30 ของพื้นที่ ซึ่งลักษณะของสภาพอากาศร้อนและมีฝนตกจะยังเกิดขึ้นอีก 1-2 วัน สำหรับวันที่ 28-30 เมษายนนี้ จะมีลักษณะของพายุฝนฟ้าคะนอง ลมกระโชกแรง รวมถึงอาจเกิดฟ้าผ่าร่วมด้วย ซึ่งสภาพอากาศในลักษณะนี้จะเกิดขึ้นจนถึงช่วงกลางเดือนพฤษภาคม ทั้งนี้ สภาพอากาศของประเทศไทยมีความแปรปรวน เนื่องจากเป็นช่วงเปลี่ยนผ่านจากฤดูร้อนเข้าสู่ฤดูฝน